aký je rozdiel medzi advokátom a právnikom?
právnik je absolvent vysokoškolského štúdia v odbore právo. advokát po ukončení vysokoškolského vzdelania v odbore právo pokračuje vo vykonávaní advokátskej praxe, je povinný splniť podmienky ktoré vyžaduje slovenská advokátska komora, aby mohol byť zapísaný do zoznamu advokátov a kvalifikovane vykonávať povolanie advokácie. súčasťou podmienok je niekoľkoročná advokátska prax ( momentálne najmenej 3 ročná prax) v advokátskej kancelárii ( započítava sa aj iná právna prax), účasť na povinných školeniach, vedenie výkazov praxe, bezúhonnosť, spoľahlivosť atď. po splnení podmienok, po úspešnom vykonaní advokátskych skúšok a po zložení sľubu advokát získa licenciu na poskytovanie právnych služieb. len vyškolený advokát s osvedčením môže poskytovať právne služby a právne poradenstvo na území slovenskej republiky. navyše advokát je povinne poistený pre prípad zodpovednosti za škodu, ktorá by mohla vzniknúť v súvislosti s poskytovaním právnych služieb.
advokácia sa riadi zákonom č. 586/2003 z. z. o advokácii a o zmene a doplnení zákona č. 455/1991 zb. o živnostenskom podnikaní (živnostenský zákon) v znení neskorších predpisov. poslaním advokácie je pomáhať uplatňovať ústavné právo fyzických osôb na obhajobu a chrániť ostatné práva a záujmy fyzických osôb a právnických osôb v súlade s Ústavou slovenskej republiky, ústavnými zákonmi, so zákonmi a s inými všeobecne záväznými právnymi predpismi. výkon advokácie je zastupovanie klientov v konaní pred súdmi, orgánmi verejnej moci a inými právnymi subjektmi, obhajoba v trestnom konaní, poskytovanie právnych rád, spisovanie listín o právnych úkonoch, spracúvanie právnych rozborov, správa majetku klientov a ďalšie formy právneho poradenstva a právnej pomoci, ak sa vykonáva sústavne a za odmenu.